11. บุคคลที่มีผลประโยชน์ร่วมและรายการระหว่างกัน

11.1 บุคคลที่มีผลประโยชน์ร่วมกัน

บริษัท ซีโน แพค ดิเวลลอปเม้นท์ (ประเทศไทย) จำกัด

11.1.1 การให้ความช่วยเหลือ: วงเงินเบิกเกินบัญชีจำนวน 14 ล้านบาท

ในปี 2542 บริษัทฯ ได้รับความช่วยเหลือทางการเงินจากบริษัทที่เกี่ยวข้องของผู้ถือหุ้นของบริษัท
ทุ่งคาฮาเบอร์ คือ บริษัท ซีโน แพค ดิเวลลอปเม้นท์ (ประเทศไทย) จำกัด เนื่องจากบริษัทฯ
ไม่ได้รับอนุมัติวงเงินสินเชื่อ และปัญหาการขาดสภาพคล่องในตลาดทางการเงิน ดังนั้น
บริษัทฯได้รับความช่วยเหลือในวงเงินเบิกเกินบัญชีจำนวน 14 ล้านบาท
เพื่อสนับสนุนการดำเนินงานเหมืองหินแอนดีไซท์
โดยวงเงินสินเชื่อดังกล่าวได้ใช้เพื่อเป็นเงินทุนหมุนเวียนในการดำเนินงานของบริษัท
ทุ่งคาฮาเบอร์ฯ และกลุ่มบริษัทในเครือเท่านั้น

11.1.2 การให้ความช่วยเหลือ: การจดจำนองที่ดินลำดับสอง จำนวน 12 ล้านบาท

เพื่อให้กลุ่มบริษัท ทุ่งคาฮาเบอร์ฯ
ได้รับการสนับสนุนทางการเงินเพิ่มสำหรับเป็นเงินหมุนเวียนอย่างต่อเนื่อง บริษัท ซีโน แพคฯ
จึงได้ติดต่อธนาคารหนึ่งซึ่งบริษัท ซีโนแพคฯ เป็นลูกค้าอยู่โดยธนาคารได้พิจารณาบริษัทฯ
เป็นส่วนหนึ่งของการดำเนินงานของกลุ่มบริษัท ซีโน แพคฯ
เพื่อขอวงเงินสินเชื่อเบิกเกินบัญชีธนาคาร จำนวน 10 ล้านบาท ทุ่งคาฮาเบอร์ฯ ใช้โฉนดที่ดินเลขที่
2191 ซึ่งตั้งอยู่ที่ ถนนดำรง อำเภอเมือง จังหวัดภูเก็ต เนื้อที่ 8 ไร่ 2 งาน 11 ตารางวา
(13,645 ตารางเมตร) เป็นหลักค้ำประกันสินเชื่อดังกล่าว

สินเชื่อจำนวน 10 ล้านบาทดังกล่าว ได้รับการอนุมัติ อย่างไรก็ตามจากการที่บริษัท ซีโน แพคฯ
ได้ให้ทุ่งคาฮาเบอร์ฯ ใช้วงเงินเบิกเกินบัญชีของ บริษัท ซีโนแพคฯ จำนวน 14 ล้านบาท
(ตามข้างต้น) บวกกับเงินล่วงหน้าจากกลุ่มบริษัท ซีโน แพคฯ อีกจำนวนเงินประมาณ 4 ล้านบาท
บริษัท ซีโน แพคฯ จึงขอให้ทุ่งคาฮาเบอร์ฯ
ดำเนินการจดจำนองที่ดินเป็นลำดับสองโดยใช้โฉนดที่ดินของทุ่งคาฮาเบอร์ฯ
จดจำนองเพิ่มกับธนาคารอีกจำนวนเงิน 15 ล้านบาท ให้กับบริษัท ซีโน แพคฯ ด้วย
สำหรับวงเงินสินเชื่อของบริษัท ซีโน แพคฯ ภายใต้เงื่อนไข ดังนี้

1.  วงเงิน 10 ล้านบาทนี้ใช้สำหรับกลุ่มบริษัท ทุ่งคาฮาเบอร์ฯ เท่านั้น

2.  วงเงินสินเชื่อนี้เป็นชื่อบริษัท ทุ่งฮาเบอร์ฯ ในฐานะเป็นเจ้าของบัญชี
    และสามารถเบิกถอนเงินจากบัญชีได้โดยตรง

3.  ทุ่งคาฮาเบอร์ฯ จ่ายค่าดอกเบี้ยรายเดือนให้กับธนาคารโดยตรง

4.  ซีโน แพคฯ ไม่ได้คิดค่าใช้จ่ายใด ๆ กับทุ่งคาฮาเบอร์ฯ ในการแนะนำต่อธนาคาร

5.  การจดจำนองที่ดินเป็นลำดับสองนี้ได้ลดลงเหลือ 12 ล้านบาท นับแต่ทุ่งคาฮาเบอร์ฯ
    ได้รับการขยายวงเงินเบิกเกินบัญชีจาก 10 ล้านบาทเป็น 15 ล้านบาท

6.  เมื่อทุ่งคาฮาเบอร์ฯ ไม่ประสงค์จะใช้วงเงินสินเชื่อจำนวน 14 ล้านบาทดังกล่าว
    ที่ได้รับจากกลุ่มบริษัท ซีโน แพคฯ การจำนองที่ดินดังกล่าวในส่วน 12 ล้านบาทนี้
    ก็จะถูกปลดจากภาระการจำนอง

รายการดังกล่าวนี้ได้เปิดเผยในรายงานทางการเงิน ซึ่งได้รับการตรวจสอบจากผู้สอบบัญชีภายนอก
และคณะกรรมการตรวจสอบของบริษัทฯ และได้ส่งให้ตลาดหลักทรัพย์ฯ ผู้ถือหุ้น และบุคคลทั่วไป
เป็นรายไตรมาส

  11.1.3 การให้ความช่วยเหลือ: เงินทดรองจ่ายจำนวน 8 ล้านบาท

กลุ่มบริษัท ซีโน แพคฯ ได้ให้การสนับสนุนทางการเงินอีกจำนวน 8 ล้านบาท ให้กับบริษัท
ทุ่งคาฮาเบอร์ฯ
เพื่อใช้เป็นเงินทุนหมุนเวียนเพิ่มเติมพื่อรองรับกับค่าใช้จ่ายในการดำเนินงานตามปกติ
โดยข้อเสนอของการให้เงินทดรองจ่ายนี้ ได้มีการพิจารณาและรับรองโดยคณะกรรมการตรวจสอบ
ก่อนเสนอให้คณะกรรมการบริษัทพิจารณาในการประชุมคณะกรรมการ เมื่อวันที่ 27 พฤศจิกายน
ในภายใต้เงื่อนไข ดังนี้

1.  อัตราดอกเบี้ยเท่ากับอัตราดอกเบี้ยที่บริษัท ทุ่งคาฮาเบอร์ฯ ชำระให้แก่ธนาคารไทยพาณิชย์ คือ
    MOR+0% (ใช้อัตราดอกเบี้ย MOR ณ วันที่ 31 ตุลาคม 2543 ในอัตราร้อยละ 8.50)
    โดยจะมีการชำระดอกเบี้ยทุกเดือนหลังจากบริษัท ทุ่งคาฮาเบอร์ฯ
    ชำระดอกเบี้ยวงเงินสินเชื่อให้กับธนาคารแล้ว

2.  บริษัท ทุ่งคาฮาเบอร์ฯ จะขำระคืนเงินต้นเมื่อมีการปรับโครงสร้างทางการเงินเรียบร้อยแล้ว

3.  บริษัท ซีโน แพคฯ ไม่ได้เรียกร้องหลักค้ำประกันใด ๆ

  11.2 บุคคลผู้มีส่วนเกี่ยวข้องและเกี่ยวโยงในรายการ

การเข้าทำรายการทางการเงินดังกล่าว เข้าข่ายรายการที่เกี่ยวโยงกัน โดยบริษัท ทุ่งคาฮาเบอร์ฯ
และบริษัท ซีโน แพคฯ มีความสัมพันธ์กัน โดย นายโรนัลด์ อึ้ง วาย ชอย
เป็นกรรมการผู้จัดการของบริษัท ทุ่งคาฮาเบอร์ฯ, กรรมการของบริษัท ซีโน แพคฯ
และเป็นผู้ถือหุ้นซึ่งมีอำนาจควบคุมในบริษัท พารอน รีซอร์สเซส อิงค์ (เดิมชื่อบริษัท ซีโน แพค
อินเตอร์เนชั่นแนล อินเวสเม้นท์ จำกัด) เป็นผู้ถือหุ้นซึ่งมีอำนาจควบคุมคิดเป็นร้อยละ 30
ของทุนจดทะเบียนของบริษัท

นอกจากนี้ ดร. เจ.พี. มิลล์ส และนายวัชระ สุขเกษม ยังเป็นกรรมการของทั้ง 2 บริษัทข้างต้น
นายจัสติน เชาว์ คิม มิน และนางสาวตาบทิพย์ หงสเวส เป็นกรรมการของบริษัท ซีโน แพคฯ
สำหรับ นายสิทธิ์ สุทธิพงศ์ และนายสุชาติ ฤทธิวัฒนะพงศ์ ได้ลาออกจากกรรมการบริษัท ซีโน แพคฯ
ในเดือนกันยายน 2543 นอกจากนี้ นางสาวตาบทิพย์ หงสเวส ยังเป็นผู้ถือหุ้นในบริษัท
ทุ่งคาฮาเบอร์ฯ ด้วย

การเข้าทำรายการนี้ ขนาดของรายการมีมูลค่าต่ำกว่าร้อยละ 3
ของมูลค่าสุทธิของสินทรัพย์มีตัวตนของบริษัทฯ
ตามงบการเงินฉบับล่าสุดที่ผ่านการตรวจสอบจากผู้สอบบัญชีแล้ว
เพื่อให้เป็นไปตามประกาศตลาดแห่งประเทศไทย (บจ. 52-2-01 ข้อ 9 (1), (2) หน้า 122)

11.3 ขนาดของรายการตามเกณฑ์สินทรัพย์มีตัวตนสุทธิของบริษัทจดทะเบียน

มูลค่าของรายการที่เกี่ยวข้อง (เงินเบิกเกินบัญชีธนาคารของบริษัทที่เกี่ยวเนื่องกัน
ซึ่งใช้ที่ดินของบริษัทเป็นหลักทรัพย์ค้ำประกัน)
หารด้วยมูลค่ารวมสินทรัพย์มีต้นทุนสุทธิของบริษัทจดทะเบียน
และรายการดังกล่าวได้ถูกรายงานต่อตลาดหลักทรัพย์ ผู้ถือหุ้น และสาธารณชน นับแต่ วันที่ 28
เดือนธันวาคม 2541

= 15,000,000 / 699,430,651

= 2.14%